Държавен вестник, бр. 5, 2016 г., стр. 117

БРОЙ  5	
Д Ъ Р Ж А В Е Н  В Е С Т Н И К 	
СТР.  117  
(4) Качеството на въздуха вътре в хранили-
щата се контролира в съответствие с изиск­
ванията на БДС ISO 11799 „Информация и 
документация. Изисквания за съхраняване на 
архивни и библиотечни документи.“. 
(5) В случай че се използва филтрираща 
система, тя се поддържа в съответствие с 
указанията на производителя за експлоатация.
(6) Хранилищата се оборудват с уреди за 
следене на температурата и влажността при 
възможност с автоматично записване, които 
регистрират условията в различни моменти и 
през различни сезони. Датчиците се разполагат 
така, че да осигуряват показания, представи-
телни за цялото пространство за съхраняване 
и при отчитане на всички възможни екстре-
мални условия, например близост до външни 
стени или близост до източници на топлина 
или проветряване.
Раздел IV
Специфични изисквания към експлоата-
ционните показатели на контролируемите 
параметри за удовлетворяване на основните 
изисквания към библиотеките и хранилищата
Чл. 265. (1) В сградите на библиотеки и 
хранилища с площ над 100 m2 се предвиждат 
пожароизвестителни инсталации, свързани 
към централните пултове за наблюдение и 
управление, които се задействат автоматично 
при възникване на пожар, съгласно приложе-
ние № 1 към чл. 3, ал. 1 от Наредба № Із-1971 
от 2009 г. за строително-технически правила 
и норми за осигуряване на безопасност при 
пожар.
(2) В инсталационните помещения, където 
другите видове датчици може да са неподхо-
дящи или неудобни, се монтират топлинни 
датчици. 
(3) В общите части на сградата пожаро-
известителните инсталации се задействат и 
ръчно с оглед използването им от работещите 
за сигнализация при възникване на пожар 
съгласно приложение № 1 към чл. 3, ал. 1 от 
Наредба № Із-1971 от 2009 г. за строително-
технически правила и норми за осигуряване 
на безопасност при пожар.
(4) Пожароизвестителните системи в биб-
лиотеките се проектират така, че да е осигу-
рена възможност за предаване на акустични 
съобщения за хора със зрителни увреждания 
и на визуални предупреждения за хора със 
слухови увреждания.
(5) Хранилищата за ценни и уникални 
документи и книги се отделят от другите 
помещения с противопожарни прегради от 
всички страни с клас по огнеустойчивост REI 
(EI) 120 със строителни продукти с клас по 
реакция на огън не по-нисък от А2. Вратите 
на помещенията се предвиждат самозатварящи 
се и с огнеустойчивост не по-ниска от EI 90.
(6) В хранилища без прозорци с полезна 
площ, по-голяма от 36 m2, се предвиждат 
отвори за вентилационни канали с площ не 
по-голяма от 0,2 % от площта на помещени-
ето, снабдени с дистанционно управляеми 
автоматично затварящи се на всеки етаж 
възвратни клапани към вентилационните 
канали. Разстоянието от отвора до най-от-
далечената точка от помещението не трябва 
да е по-голямо от 20 m.
(7) При използване на активни средства 
за пожарна защита (пожароизвестителни и 
пожарогасителни инсталации) за удовлетворя-
ване на нормативните изисквания за пожарна 
безопасност на строежа може да се използват 
следните пожарогасителни системи:
1. газови пожарогасителни инсталации в 
пространствата, където се съхраняват ценни 
материали без присъствие на хора, може да 
се затварят херметически и използването на 
вода като средство за гасене води до сериозни 
щети за съхраняваните материали;
2. нагнетателно-вентилационни системи 
за ограничаване разпространението на дим в 
помещения, които са аварийни и спасителни 
пътища;
3. системите с водна мъгла при допълни-
телна експериментална оценка за тяхната 
ефективност при прилагането им в хранилища 
с високи стелажи или висока плътност на 
подреждането им.
Чл. 266. (1) Експлоатационните показатели 
на библиотеките и хранилищата се поддържат 
при спазване изискванията на тази наредба, 
на Наредба № Н-3 от 2012 г. за създаването, 
съдържанието, поддържането, съхраняването 
и използването на националния документален 
архив на Националния институт за недвижи-
мото културно наследство и Научния архив 
на музеите за водене на регистър на музеите 
и за обстоятелствата, подлежащи на вписва-
не в него, както и на следните специфични 
изисквания към читалните на библиотеките:
1. максималната температура на въздуха, 
измерена на 60 cm от пода, е 22 °С през зи-
мата и 26 °С през лятото; 
2. за обслужващите помещения в библио-
теките максималната температура на въздуха 
е от 20 °С до 22 °С;
3. остъкляването на помещенията е с 
коефициент на енергопреминаване g ≤ 0,35;
4. относителната влажност на въздуха е 
от 35 до 65 %, като минималната стойност е 
препоръчителна през зимата, а максимална-
та – през лятото;
5. пресният въздух, подаван в помеще-
нията, е от 14,4 m3/h до 36 m3/h на човек с 
осигурен контрол на чистотата на подавания 
въздух съгласно заданието за проектиране и 
скорост 0,15 m/s;
6. параметрите на осветителните уредби 
(Еm, UGR и Ra) са дадени в таблица 15: